Aðeins í kapítalisma!

Það er eitt megineinkenni kapítalismans sem hagkerfis, að framleiðendur komast í hann krappan þegar framleiðslan verður of mikil -- og þá meina ég ekki meiri en þörfin, heldur meiri en svo að neytendur borgi. Því kannski borga þeir ekki vegna þess að þá vantar pening.

Nú ætla ég ekkert að gerast sérlegur talsmaður núverandi kerfis við sauðfjárbúskap. Það hlýtur að vera hægt að hanna kerfi sem þjónar bændum og neytendum (og kindum) betur. En núverandi ríkisstjórn er ekki að fara að gera það, ekki frekar en allar þær borgaralegu ríkisstjórnir sem hafa komið á undan henni.

Ég skil ekki að það sé hægt að framleiða of mikið lambakjöt. Ég skil það bara ekki. Ég mundi gjarnan borða lambakjöt á hverjum degi ef ég hefði efni á því, og ég er sannfærður um að það er útbreidd löngun. Þannig að það er ekki að sjá að raunverulega vandamálið sé að framleiðslan sé of mikil.

Of mikið kjöt. Það eru ekki margar kynslóðir síðan fólk hefði hlegið að tilhugsuninni um að það væri talað um það sem vandamál að það væri of mikið kjöt.

Fyrri ummæli:

Ummæli:
Ef menn taka eftir því að þeir framleiða svo mikið að verðið lækkar, þá stundum draga þeir úr framleiðzlu.

Sumum hentar ágætlega að framleiða mikið þó þeir fái minna. Þeir geta bolað þeim sem geta ekki afkastað meiru *kannski* af markaðnum. Það hentar neytandanum vel. Þeir fá jafn mikið fyrir minna.

Þannig virka kapitalísk hagkerfi.

Íslenskt hagkerfi er ekkert kapitalískt. Hér offramleiða menn eða vanframleiða, og verðið á vörunni hækkar bara, sama hvað.

Verkefni: Samþykki
Merking: Já